તને અને પરિવારને સાચવવામાં, જવાબદારીઓ નિભાવવામાં ક્યારેક લાગે છે કે જીંદગી માત્ર પસાર થઈ ગઈ એને જીવવાની તો બાકી જ રહી ગઈ… સંગાથ અને નવરાશની પળો શું હોય એનો અનુભવ ક્યારેય માણ્યો જ નહી… અરે જોજે હા આ વાતોથી અમે તારા માટે કેટલું કર્યું છે કે તારા પર કોઈ ઉપકાર કર્યો છે એવું તને જણાવવાનો કે તને એવું કંઈ સંભળાવવાનો મારો કોઈ ઈરાદો નથી અરે આ બધું તો અમારી ફરજ હતી એક દીકરો પોતાના પરિવાર માટે અને એક માતા-પિતા પોતાના સંતાન માટે જે કરે એ જ અમે કર્યું છે એમાં કોઈ નવી વાત નથી કે ના એની માટે અમે દુખી છીએ કે ના અમને કોઈ અફસોસ છે… અમને તો એ વાતનો ગર્વ છે કે અમે અમારી ફરજો પૂરી કરવામાં સફળ રહ્યા…